Militala historio di Francia

La militala historio di Francia reprezentas grandega panoramo di konflikti e lukti qui extensas plu kam 2000 yari sur loki en la nuna Francia, Europa, ed Europana posedaji en exterlando. Pro tanta longa periodi di militado, la personi di Francia ofte esis en la maxim avano di militala developado, do, militala tendenci havis multa efekti a la historii di Europa e la mondo.

Galo-Romana konflikti esis maxim multa de 400 pK til 50 aK, kun la Romana vinko en la konquesto di Gaul da Iulius Caesar. Pos la deklino di la Romana Imperio, Germana tribuo qua nomesis la Franki sizis Gallia kun sua vinki kontre altra tribui. La "Lando di Francia" de qua la nomo Francia ipsa venas, havis tempi di expansado sub la reji Clovis I e Karolus la Granda. Dum meza epoko, rivaleso kun Anglia e Sankta Romana Imperio igis majora konflikti, exemple la Cent-yara milito. Kun plu e plu centrigita monarkio e l'unesma permananta armeo depos la tempo di la Romani, Francia esis dum la fino di la Mezepoko la maxim forta naciono en Europa, ma pos sua desvinko kontre Hispania en Italiana militi perdis ta stando. Militi di religio febligis Francia dum 16ma yarcento, tamen granda vinko kontre Hispania en Milito di triadek yari igis Francia itere kom la maxim forta naciono en la kontinento. La militi di Louis la 14ma dum la 17ma e 18ma yarcenti grandigis Francia teritoriale, ma faliigis ol ekonomiale.

200px|thumb|right|Mapo di nuna Francia.

Dum la 18ma yarcento, mondala konkurenco kun Britania pose montris la vinkeso di Francia en la Milito di Francia ed India, en qua Francia perdis sua teritorio en Nord-Amerika ed India, ma dum l'Usana nedependo-milito Francia donis multa helpo ad Usa en sua nedependo. Interlandala problemi en Francia pose duktis a Franca revolucionala militi e Napoleonala militi. Dum l'epoko Francia atingis sua maxima povo, ma en 1815 ol itere mikreskis a lua frontieri ante la revolucionala militi. Dum altra yari dum 19ma yarcento la teritorio di la Franciana koloniala imperio e militi kun Rusia, Austria, e Prusia. Pos vinkeso en Franca-Prusiana milito, rivaleso inter Francia e Germania dum l'Unesma mondomilito, e lore Francia, kun helpo de Britiana e poka de Usa, vinkis. Tensi kun Kontrato di Versailles eventuale duktis a Duesma mondomilito, en qua ol quik vinkesis en la batalio di Francia. Tamen, la federiti eventuale vinkis la Germani, e Francia prenis zono di okupado en Germania. La du mondala militi destrkutis la rivaleso inter la du landi e komencis la voyo ad integrigado di Europa, ekonomiale, politikale, e militale. Nune on vidas militala interveno di Francia en sua antea kolonii e kun sua alianciti en NATO en multa loki del mondo.

Extera ligili

Franca militala vorti adoptita en l'Angla
Franciana militala kunlaborado de 1800 til 1999
Guido pri Franca militala metodi dum la Mezepoko
Francia dum l'Usana Revoluciono

Kategorio:Historio di Francia